CELEX: 52005SC0658
Language: mt
Date: 2005-05-23
Title: Draft Commission Regulation amending Regulation (EC) No 1653/2004 as regards the posts of accounting officers of executive agencies

Avviż Legali Importanti

|

52005SC0658

	[pic] | KUMMISSJONI TAL-KOMUNITAJIET EWROPEJ |Brussel 23.5.2005SEG(2005) 658 finaliAbbozz ta’REGOLAMENT TAL-KUMMISSJONIli jemenda r-Regolament (KE) Nru 1653/2004 dwar il-karigi ta’ uffiċjali tal-kontabilità f’aġenziji eżekuttiviAbbozz ta’REGOLAMENT TAL-KUMMISSJONIli jemenda r-Regolament (KE) Nru 1653/2004 dwar il-karigi ta’ uffiċjali tal-kontabilità f’aġenziji eżekuttiviIL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 58/2003 li jistabbilixxi l-istatut ta' aġenziji eżekuttivi li jkunu fdati b'ċerti ħidmiet fit-tmexxija ta' programmi tal-Komunità[1] u b'mod partikolari l-Artikolu 15 tiegħu,Wara li kkunsidrat l-opinjoni tal-Parlament Ewropew,Wara li kkunsidrat l-opinjoni tal-Kunsill,Wara li kkunsidrat l-opinjoni tal-Qorti ta' l-Awdituri,Billi:(1) L-Artikolu 30 tar-Regolament tal-Kummissjoni (KE) Nru 1653/2004 dwar regolament finanzjarju standard għall-aġenziji eżekuttivi skond ir-Regolament tal-Kunsill (KE) Nru 58/2003 li jistabbilixxi l-istatut għal aġenziji eżekuttivi li jkunu fdati b'ċerti ħidmiet fit-tmexxija ta' programmi tal-Komunità[2] jipprovdi li l-bord tat-tmexxija ta' aġenzija eżekuttiva għandu jaħtar uffiċjal għall-kontabilità ta' l-aġenzija eżekuttiva, li jkun uffiċjal li jaqa' taħt ir-Regolamenti tal-Persunal,(2) Ir-responsabbiltajiet ta' l-uffiċjal tal-kontabilità ta' aġenzija eżekuttiva, li huma mniżżla fl-Artikolu 30 tar-regolament finanzjarju standard, huma limitati għall-baġit amministrattiv ta' l-aġenzija eżekuttiva, filwaqt li l-uffiċjal tal-kontabilità tal-Kummissjoni huwa responsabbli għall-ħidmiet kollha li għandhom x'jaqsmu mal-baġit operattiv li jkun implimentat mill-aġenziji eżekuttivi,(3) Il-Kummissjoni kellha l-problemi biex issib kandidati xierqa għall-post ta' uffiċjal tal-kontabilità ta' aġenzija eżekuttiva biex ikun issekondat lil dan il-korp,(4) Il-funzjoni ta' uffiċjal tal-kontabilità ta' aġenzija eżekuttiva tista' tiġi fdata f'idejn membru temporanju tal-persunal, kif imfisser minn Artikolu 2, punt a, tal-Kundizzjonijiet ta' l-Impjieg ta' Ħaddiema Oħra tal-Komunitajiet Ewropej, stabbiliti bir-Regolament tal-Kunsill (KEE, Euratom, KEFA) Nru 259/68[3],(5) Għalhekk, ir-Reġolament (KE) 1653/2004 għandu jkun emendat f’dan is-sens,ADOTTAT DAN IR-REGOLAMENT:Artikolu 1F’Artikolu 30 tar-Regolament (KE) Nru 1653/2004, il-frażi introduttiva ta’ l-ewwel paragrafu għandha ssir kif ġej:“Il-bord ta' tmexxija għandu jaħtar uffiċjal għall-kontabilità li għandu jkun uffiċjal issekondat jew membru tal-persunal temporanju direttament impjegat fis-servizz mill-aġenzija u li għandu jkun responsabbli għal:”Artikolu 2Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KummissjoniMembru tal-Kummissjoni [1] ĠU L 11, tas-16.1.2003, p. 1.[2] ĠU L 297, tat-22.9.2004, p. 6.[3] ĠU L 56, 4. 3.1968, p.1. Regolament kif l-aħħar emendat bir-Regolament (KE, Euratom) Nru 723/2004 (ĠU L 124, 27.4.2004, p.1)